# Queue & Hi

# מדריך למשתמש

שמות הסטודנטים:

תומר שובל

נדב נאור

תוכן העניינים

# תיאור המערכת

המערכת תשמש סטודנטים הלומדים את הקורס "סדנה בתכנות מונחה עצמים" ותעזור להם בפיתוח הפרויקטים שלהם ובהכנת ההרצאה שלהם. היא תחליף התנהלות באמצעות הפורום, שכוללת בדרך כלל רק שאלות של סטודנטים מאותו סמסטר למרות שהרלוונטיות של שאלות מסמסטרים קודמים תמיד גבוהה בקורס זה.

המערכת מאפשרת ריכוזיות של הידע והבעיות בהן נתקלו סטודנטים בעבר, וגישה מהירה בעזרת מנגנון החיפוש של המערכת.

מלבד פיתוח המערכת, נדגים גם את השימוש בה בעזרת דוגמא של דיון בנושא הגשת מטלה מסויימת.

מסמכי האפיון, הניתוח והעיצוב יתארו את אופן פעולת המערכת.

1. המערכת תשמש כפלטפורמה לקיום דיון לימודי בנושאי הקורס, בין הסטודנטים למרצים ובין הסטודנטים לעצמם.
2. משתמשי המערכת
   * סטודנט בקורס
   * מרצה בקורס
   * רכז הקורס
3. יכולות המערכת
   * ניהול המשתמשים במערכת (סטודנטים ומרצים)
   * חיבור מזוהה למערכת
   * בקרה על ההודעות במערכת (הסרת הודעות לא מקובלות, חסימת משתמשים שמתנהגים בצורה לא ראויה)
   * העברת משוב על הודעות (לחיוב או לשלילה בתוספת דירוג)
   * ניהול הרשאות
     1. רמות הרשאות שונות בין סטודנט מרצה ורכז
     2. רמות הרשאות שונות בין סטודנטים פעילים שקיבלו דירוג גבוה לבין סטודנטים חדשים ללא דירוג
   * תיוג הודעות לנושאים מסויימים
   * חיפוש מתקדם לפי פרמטרים, מילות מפתח ותגיות
   * חיפוש ממוקד בהודעות של משתמש מסויים
   * הפקת דוחות לגבי נפחי שימוש, כמות הודעות למשתמש, הצגת משתמשים לפי דירוג ופעילות וכד'.

מסמכי האפיון של המערכת מכילים פירוט רב ומדוייק יותר של דרישות ואפיון המערכת.

# דגשים והנחות

* המערכת תומכת ברמות הרשאה שונות למשתמשים שונים. שיוך ההרשאות למשתמש מבוצע בעת יצירת המשתמש החדש במערכת, ועשוי להשתנות לאחר מכן בהתאם לפעילות המשתמש.
* לכל קורס יש חשבון מרכז הוראה יחיד פעיל בכל רגע נתון.
* סטודנט במערכת לא יכול להיות גם מרצה או מרכז הוראה באותו קורס.
* מרכז הוראה יכול להיות גם מרצה באותו קורס.
* הגדרת מרצים תבוצע ע"י מרכז ההוראה בלבד.
* במסכי החיפוש כל עוד לא הוזן פרמטר לחיפוש מסויים, יוצגו ההודעות האחרונות שהתקבלו במערכת.

# סרגלי כלים

סרגל הכלים הראשי במערכת, אשר יופיע תמיד בראש המסך הראשי, כולל את פקדי הניווט העיקריים במערכת.

הסרגל יציג את שם המערכת, שם הקורס, ולאחר ביצוע login גם את שם המשתמש.



בצידו הימני של החלון יופיעו הפקדים Sign Up ו- Log In המשמשים להרשמה ראשונית למערכת או לביצוע Log In לאחר ההרשמה, וכן שורת החיפוש באמצעותה יוכל המשתמש לחפש במערכת.

 - כפתור ה-Sign Up מעלה את מסך הרישום, בו סטודנט/מרצה שטרם נרשמו למערכת יכולים להכניס את פרטיהם ולהירשם.


- כפתור ה-Login מעלה את מסך הכניסה למערכת בו המשתמש מזדהה מול המערכת ולאחר ביצוע זיהוי מוצלח יכול להשתמש בה.

לאחר כניסה מוצלחת למערכת ישתנו הכפתורים, ובמקומם יופיע כפתור Log Out.

# רישום למערכת

כדי להשתמש במערכת, כל משתמש יצטרך לעבור במסך הרישום, להכניס את פרטיו ולסיים הליך רישום מוצלח.

בעת הרישום, המערכת מוודאה את נכונות פרטי הרישום, כי לא קיים משתמש קודם עם אותם מזהים, וכי הסיסמא שנבחרה עומדת בהגדרות חוקי הסיסמה במערכת.



בעת הרישום על המשתמש להכניס את שמו (פרטי ומשפחה), את כתובת המייל שלו, ואת הסיסמא אותה בחר.

כדי למנוע טעויות הקלדה, יש להכניס את הסיסמא פעמיים. שדה הסיסמא, כנהוג, מציג כוכביות במקום את התווים המוקלדים, וזאת כדי למנוע צפייה בסיסמא בעת הקלדתה.